MCS แจงน้ำท่วมใหญ่ญี่ปุ่น-มาตรการตอบโต้ทุ่มตลาดเหล็กจากจีนไม่มีผลกระทบ
MCS แจงน้ำท่วมใหญ่ญี่ปุ่น-มาตรการตอบโต้ทุ่มตลาดเหล็กจากจีนไม่มีผลกระทบต่อบริษัท ยืนยันงานที่บริษัทรับไว้ยังคงดำเนินการผลิตเพื่อส่งมอบตามปกติ
15 ก.ย. 2558

นายไพรัตน์ วิวัฒน์บวรวงษ์ กรรมการผู้อำนวยการ บริษัท เอ็ม.ซี.เอส สตีล จำกัด (มหาชน) หรือ MCS เปิดเผยว่า กรณีน้ำท่วมญี่ปุ่น โครงการงานของบริษัทในญี่ปุ่น และ Natsu Steel Structure Co., Ltd. ซึ่งเป็นบริษัทย่อยของบริษัทฯในประเทศญี่ปุ่นนั้น ไม่ได้รับผลกระทบกรณีเกิดอุทกภัยในญี่ปุ่นในครั้งนี้แต่อย่างใด งานที่บริษัทรับไว้ยังคงดำเนินการผลิตเพื่อส่งมอบตามปกติ
ส่วนกรณีของมาตรการตอบโต้การทุ่มตลาดและการอุดหนุน (Anti-dumping and Countervailing Duty) เหล็กจากประเทศจีนนั้น ไม่ส่งผลต่อวัตถุดิบของบริษัทฯแต่อย่างใด วัตถุดิบหลักที่บริษัทฯใช้เป็นเหล็กเกรดพิเศษ ที่มีคุณสมบัติป้องกันแผ่นดินไหว ดังนั้นวัตถุดิบเหล็กโดยส่วนใหญ่บริษัทฯสั่งซื้อจากประเทศญี่ปุ่นโดยไม่ได้มีการสั่งซื้อจากประเทศจีนแต่อย่างใด